Dátum:

2023. 02. 13.

Ügyiratszám:

28190-0002/2023

Előadó:

dr. Németh Andrea

Melléklet: 1 db (intézkedési terv)

**Tárgy: Az Országos Vízügyi Főigazgatóság Integritás jelentése 2022. évre vonatkozóan**

**Dr. Pintér Sándor úr részére**

**Belügyminiszter**

**Nemzeti Védelmi Szolgálat**

**Korrupciómegelőzési Főosztálya útján**

[kmf@nvsz.police.hu](mailto:kmf@nvsz.police.hu)

**Integritás jelentés**

Az államigazgatási szervek integritásirányítási rendszeréről és az érdekérvényesítők fogadásának rendjéről szóló **50/2013. (II. 25.) Korm. rendelet** (a továbbiakban: Intr.) **3. § (2) bekezdése alapján** **az Országos Vízügyi Főigazgatóság integritás jelentésének megküldéséről ezúton intézkedem.**

1. **A szervezet integritás állapota**
2. **Szöveges értékelés az integritás helyzetéről**

2022. évben a kijelölt integritás tanácsadó látta el az integritással összefüggő feladatokat. A tanácsadó osztott munkakörben, Belügyminiszter Úr jóváhagyásával látta el a vonatkozó jogszabályokban rögzített feladatokat (különösen a kockázatfelmérés, intézkedési terv készítése, részvétel a kockázatkezelési munkacsoportban, tanácsadás a vezetők és a foglalkoztatottak részére). 2021. december 7. napján új integritás tanácsadó kijelölésére került sor, tekintettel arra, hogy a korábbi integritás tanácsadó jogviszonya áthelyezéssel megszűnt.

A 2022. évre előirányzott tervben foglaltak maradéktalanul megvalósultak. A megvalósulás részletei a jelentés 2.) pontjában kerültek részletesen rögzítésre.

2022. évben az Országos Vízügyi Főigazgatóság teljes állománya részére „Integritás képzés” elnevezésű e-learning képzés megtartására került sor. Kiemelt fontosságú számunkra, hogy 2022. évben is fejlesszük szervezetünk integritását, ezért ismételten, az egész állomány vonatkozásában integritás képzést tartunk.

A 2020. évben létrehozott Kockázatkezelési Munkacsoport 2022. évben is folyatatta tevékenységét. Kiemelt jelentőségű feladat folytatására került sor: a belső kontrollrendszerről szóló főigazgatói utasítás (belső normatív szabályozó) alapján az Országos Vízügyi Főigazgatóság vezetői, mint folyamatgazdák részt vettek a kockázatkezeléssel kapcsolatos feladatokban (ellenőrzési nyomvonalak felülvizsgálata, kockázati szintek meghatározása). A kockázatkezelési feladatok koordinátori feladatait az integritás tanácsadó látta el.

A Főigazgatóság számára különösen fontos a szervezet átláthatósága, amellyel kapcsolatban az alábbiak megvalósítására került sor:

Minden egyes közérdekű adatigénylés jogszabályban rögzített határidőn belül megválaszolásra került (teljesítés, részbeli teljesítés, elutasítás). A panaszok és a közérdekű bejelentések kivizsgálása is a jogszabályban előírt határidőn belül történt meg. Szervezetünk a közérdekű adatigénylésekről, a panaszokról és közérdekű bejelentésekről naprakész nyilvántartással rendelkezik.

A vezetők, mint folyamatgazdák az integritás tanácsadó részére küldték meg az azonosított kockázatokat, amely alapján a tanácsadó javaslatára készült el az intézkedési terv. A 2023. évre vonatkozóan készült intézkedési tervet jelentésem mellékleteként felterjesztem. Az intézkedési terv a kockázatok azonosítása és felmérése alapján készült el.

A kiadmányozásra vonatkozó főigazgatói utasítás, több célt szolgál, ugyanakkor a szervezeti integritás szempontjából lényeges, hogy egyrészt az iratok kiadmányozása az arra jogosult vezető részéről történjen, másrészt a „négy szem elve” érvényesüljön.

Az integritás tanácsadó személyét, függetlenségét (Főigazgató közvetlen beosztás) és feladatkörét az 17/2019. (OVF) számú főigazgatói utasítás (Ügyrend) deklarálja. A Főigazgatóság továbbra is elsődlegesen a prevenció elvét vallja a megtorlás helyett, azaz a cél az, hogy az állomány értékek és elvek követőivé váljanak és azok is maradjanak.

Tekintettel arra, hogy az integritásirányítási rendszer a belső kontrollrendszer kiegészítője, ezért a belső ellenőrök és az integritás tanácsadó között továbbra is szoros együttműködés áll fenn feladatellátásaik során, amely azonban nem eredményezi a belső ellenőrzés függetlenségének a sérülését. A sérülés megóvása főként azáltal történik, hogy a belső ellenőrzési vezető tanácsadóként vesz részt a folyamatban.

A Főigazgatóság – eleget téve az Intr.-ben foglalt jogszabályi előírásoknak – jelen integritás jelentésben foglalta össze az integránsan működtetett szervezet megvalósítása érdekében tett lépéseit, az alábbiak szerint:

* Az Intr. értelmében a Főigazgatóság a kialakításra került integritásirányítási rendszert tovább fejlesztette.
* A Főigazgatóság teljes állománya az „Integritás képzés” e-learning oktatásban vett részt.(2022. szeptember 15.- 22. között)

Az idei évben célunk a vízügyi etikai kódex általános alapértékeinek és elvárásainak megismertetése.

* Többek között az [integritasvedelem@ovf.hu](mailto:integritasvedelem@ovf.hu) e-mail címen továbbra is bárki bejelentést tehet, ha integritási vagy korrupciós tárgykörbe tartozó problémát észlel.
* Az integritás tanácsadó által az Intr.-ből eredő kötelezettségek megvalósításra kerülnek (vö.: Intr. 6. §-ában foglaltak).
* A Főigazgatóság a transzparencia jegyében különös hangsúlyt fektet a közérdekű adatigénylések teljesítésére, a panaszok és a közérdekű bejelentések kivizsgálására.
* Az integritás utasítás (belső normatív szabályozó) felülvizsgálatára és aktualizálására került sor.

1. **Az intézkedési tervben vállalt feladatok értékelése, azaz a 2022. évre vonatkozó intézkedési terv végrehajtása és eredményei**
2. **Integritás képzés tartása az állomány részére:**

Az integritás tanácsadó elkészítette a képzés tananyagát, az Oktatási Osztály vezetője pedig a BM továbbképzésért felelős főosztálya által engedélyeztette a képzést. Az e-learning képzést **2022. szeptember 12. október 15. között lehetett elvégezni** a közalkalmazottak és a munkavállalók részére elérhető portálokon keresztül. A teljes állomány sikeresen elvégezte a képzést.

1. **Adatvédelmi képzés tartása az állomány részére:**

Az adatvédelmi felelős elkészítette a képzés tananyagát, az Oktatási Osztály vezetője pedig a BM továbbképzésért felelős főosztálya által engedélyeztette a képzést. Az e-learning képzést **2022. június 13. augusztus 12. között lehetett elvégezni** a közalkalmazottak és a munkavállalók részére elérhető portálokon keresztül. A teljes állomány sikeresen elvégezte a képzést.

1. **Országos Vízügyi Főigazgatóság Szervezeti és Működési Szabályzatának (7/2019. (OVF) valamint Ügyrendjének 17/2019 (OVF) felülvizsgálata:**

Az idei év célkitűzései között szerepelt az Országos Vízügyi Főigazgatóság (továbbiakban: OVF) Szervezeti és Működési Szabályzatának (továbbiakban: SZMSZ) valamint ehhez kapcsolódóan az Ügyrendjének a felülvizsgálata, valamint közreműködés a Vízügyi Igazgatóságok SZMSZ-ének egységesítésében.

A cél elsődlegesen az volt, hogy szakmai szempontból áttekintsük az OVF SZMSZ-et, majd elfogadását követően az ügyrendjét. Az Igazgatóságok esetében- tekintettel arra, hogy 2017. óta néhány kivételével nem volt módosítva az SZMSZ-ük – az időközben bekövetkezett változásokat átvezessük, valamint lehetőség szerint egységesítsük a középirányító valamint a vízügyi igazgatóságok szervezeti felépítését.

Megvizsgáltuk az OVF szervezeti struktúráját, ezzel párhuzamosan az igazgatóságok szervezeti felépítését. Főigazgatóságunk elsődleges célja, hogy az Országos Vízügyi Főigazgatóság, valamint a középirányítása alá tartozó vízügyi igazgatóságok működési vonalai – természetesen figyelembe véve ezen szervezetek eltérő szerepkörét is – egységesítésre kerüljenek, mivel álláspontunk szerint ez letéteményese a hatékony működésnek. Ennek a célnak megfelelően Főigazgatóságunk olyan szervezeti struktúrát kíván kialakítani, amely a Szervezeti és Működési Szabályzat jóváhagyása esetén alkalmas módon a vízügyi igazgatóságok szervezeti és működési szabályzatába is átemelhető legyen.

Áttekintettük az egyes feladatok ellátását szervezeti egységek szintjén OVF, valamint igazgatósági szinten egyaránt.

A 2019. óta eltelt időszakban több jogszabály, közjogi szervezetszabályzó eszköz és egyéb utasítás jött létre, került módosításra, valamint az azóta kiadott Főigazgatói Utasítások, a meghatározott célok is tartalmaznak új feladatokat, vagy azok átcsoportosítását. A szervezeti egységek a feladatot végrehajtották, és elkészült a szakmai szempontból felülvizsgált Szervezeti és Működési Szabályzat és Ügyrend.

Tekintettel arra, hogy Főigazgató Úr a szakmai feladatellátás mellett a szervezeti struktúrában is szeretne változásokat eszközölni , folyamatban van egy új szervezeti ábra elkészítése is. Az SZMSZ tekintetében még egyeztetések zajlanak, miniszteri jóváhagyásra még nem került felterjesztésre. Az OVF Ügyrendje tekintetében szintén megtörtént a teljeskörű felülvizsgálata, melynek véglegesítésére az SZMSZ-ek miniszteri jóváhagyását követően kerülhet sor.

1. **A változtatáskezelési utasítás felülvizsgálata és a változtatáskezelési nyilvántartó rendszer kialakítása és működtetése**

A 19/2021. (OVF) sz. főigazgatói utasítás módosítása vált szükségessé az elmúlt év tapasztalatai alapján. A cél az volt, hogy az OVF hazai és európai uniós forrással lebonyolításra kerülő projektjei keretében megkötött szerződések teljesítésének státusza heti frissítéssel rendelkező és a felsővezetés által bármelyik pillanatban hozzá férhető nyilvántartásba kerüljön. Az egyes vállalkozói változtatáskezelési kérelmek jóváhagyására a résztvevők ismeretében egységes folyamatban kerül sor, melynek státusza heti frissítése szintén része a fenti nyilvántartásnak. Az Országos Vízügyi Főigazgatóság Változáskezeléséről szóló 36/2022. (OVF) főigazgatói utasítása 2022. december 23. napon hatályba lépett.

1. **Általános jelentőségű intézkedések:**

* Integritás tanácsadó szerepe

A tanácsadó a 2022. évi jelentésben foglaltak végrehajtásában való közreműködést, tanácsadást megvalósította azáltal, hogy a Főigazgatóság működésével összefüggő szabálytalanásokra képes volt reagálni. 2022. évben egy névtelen bejelentés érkezett, amely azonban sem a Főigazgatóságot, sem pedig a Főigazgatóság állományában lévő foglalkoztatottakat nem érintette. Ismeretlen személyek panasszal kívántak élni és kérték annak kivizsgálását. A bejelentés az ÉMVIZIG Miskolci Szakaszmérnökségét érintette. A vizsgálat során intézkedés foganatosítására nem került sor.

* Integritásfejlesztési ciklus teljesítése

2022. évben is sor került a belső normatív szabályozók felülvizsgálatára és szükség szerinti aktualizálására, illetve a teljes állomány oktatására integritás tárgyban.

* c) Az integritás tanácsadó részvétele a szervezeti működésben

A Főigazgatónak az integritás tanácsadó háromhavonta, illetve szükség esetén soron kívül tesz jelenést a Főigazgatóság aktuális helyzetéről, amely magában foglalja az értékelést, valamint az integritással összefüggő feladatok végrehajtásával kapcsolatos tanácsadást.

* Együttműködés erősítése

A Főigazgatóság, mint középirányító szerv és az irányítása alatt álló 12 területi vízügyi igazgatósággal szorosabb együttműködés fenntartására került sor.

* Ellenőrzési nyomvonalak felülvizsgálata

Az integritás tanácsadó, valamint a folyamatgazdák bevonásával a felülvizsgálat megtörtént.

1. **Integritás menedzsment értékelő lap**
2. **Az integritásirányítási rendszer működtetése:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál az integritás tanácsadó kijelölése megtörtént. | X |  |
| 2. | Az integritás tanácsadó a Főigazgató közvetlen irányítása alatt áll. | X |  |
| 3. | Az integritás tanácsadó kijelölése a felettes szerv vezetőjének előzetes írásbeli egyetértése alapján történt. | X |  |
| 4. | Az integritás tanácsadó rendelkezik az előírt képesítési követelményekkel. | X |  |
| 5. | Az integritás tanácsadó feladata ellátása során a rendeletben meghatározott feladatokon túl további feladatokat nem lát el. |  | X (osztott munkakör: főosztályvezető Főigazgatói Hivatal) |
| 6. | A Főigazgatóság rendelkezik az integritási és korrupciós kockázatok aktuális felmérésével. | X |  |
| 7. | A Főigazgatóság rendelkezik aktuális integritási és korrupciós kockázatok kezelését szolgáló intézkedési tervvel. | X |  |
| 8. | A Főigazgatóság rendelkezik aktuális integritás jelentéssel. | X |  |
| 9. | Az integritás tanácsadó közreműködött az integritási és korrupciós kockázatok felmérésében. | X |  |
| 10. | Az integritás tanácsadó közreműködött az intézkedési terv elkészítésében. | X |  |
| 11. | Az integritás tanácsadó közreműködött az integritás jelentés elkészítésében. | X |  |
| 12. | Az integritás tanácsadó neve és elérhetősége, valamint a feladatairól és tevékenységéről szóló tájékoztató a Főigazgatóság intranetes felületén hozzáférhető. | X |  |
| 13. | Az integritás tanácsadó neve és elérhetősége, valamint a feladatairól és tevékenységéről szóló tájékoztató a Főigazgatóság bárki számára elérhető intranetes felületén hozzáférhető. | X |  |

1. **A Főigazgatóság működtetése, működésének szabályai:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A szervezeti célok teljesítése érdekében elvégzendő alapvető feladatok és a szervezeti egységeknek a Főigazgatóság fő feladataiból kiindulva meghatározott feladatait egy folyamatosan aktualizált és hatályos szervezeti és működési szabályzatban kerültek meghatározásra. | X |  |
| 2. | A mindennapi munkavégzés során felmerült hiányosságok, illetve szabálytalansági gyanú jelentésének, a felmerült szabálytalanságok feltárásának, kivizsgálásának és kezelésének kereteit és szabályait részletes, a belső szabályzatok között kiemelten kezelt eljárásrend állapítja meg. A jelentett esetek alapos kivizsgálásáról a Főigazgató minden esetben gondoskodik. | X |  |
| 3. | A Főigazgatóság rendelkezik a jogszabályok által előírt belső szabályzatokkal. | X |  |
| 4. | A Főigazgatóságnál külön szabályozás rendelkezik a külső szakértők alkalmazásának feltételeiről. | X (részben igen, a felülvizsgálat folyamatban van) |  |
| 5. | A Főigazgatóság biztosítja pénzügyeinek, vagyontárgyainak és eszközeinek megfelelő kezelését, gazdálkodására vonatkozó adatait nyilvánosan közzéférhetővé teszi. | X |  |

1. **Szervezeti stratégia, célkitűzések:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnak van nyilvánosan közzétett, a Főigazgatóság minden tagja által teljes körűen megismerhető, rendszeresen felülvizsgált stratégiája, amely rögzíti a szervezet stratégiai és operatív célrendszerét. | X (részben igen, a folyamatgazdák férnek hozzá) |  |
| 2. | A szervezeti stratégiában szerepel a következők közül valamelyik: szervezeti kultúra javítása, integritás fejlesztése, korrupció elleni fellépés témaköre. | X |  |
| 3. | A Főigazgatóság részt vett az Állami Számvevőszék integritás felmérésében, és csatlakozott az Integritás Támogatók Köréhez. | X |  |
| 4. | A Főigazgatóság évközben is figyelemmel kíséri az intézkedési tervben foglaltak végrehajtását, dokumentáltan kezeli a tapasztalatokat. | X |  |
| 5. | A vezetés iránymutatást ad a Főigazgatóság számára integráns működésével kapcsolatban. | X |  |

1. **Személyügyi menedzsment intézkedések:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóság közalkalmazottjai rendelkeznek aktualizált és hatályos munkaköri leírással. | X |  |
| 2. | A Főigazgatóság az új foglalkoztatottak számára az integritás témakörére is kiterjedően a beilleszkedés elősegítésére, valamint a Főigazgatóság működésének és szokásainak megismerésére előzetes felkészítést tart. | X  (oktatás formájában) |  |
| 3. | A munkaerő-kiválasztás során maximálisan figyelembe veszi a Főigazgatóság a meghirdetett pozícióval szemben támasztott képzettségi és egyéb megfelelőségi követelményeket, és a megfelelő kompetenciájú személyek kiválasztása érdekében biztosítja: (1) a pozíció pályázat útján történő betöltését, (2) a kiválasztási eljárás során vizsga vagy tudáskészség felmérését, (3) a jelentkezők egyéni meghallgatására olyan bizottság előtt kerül sor, amelynek tagja a szakmailag illetékes vezető és a humánerőforrás-gazdálkodásért felelős szervezeti egység munkatársa. | X (részben igen) |  |
| 4. | Az elmúlt egy évben a Főigazgatóság vezetői részt vettek korrupció elleni fellépéssel, etikus működéssel, vagy integritással kapcsolatos képzésen. | X |  |
| 5. | Az elmúlt egy évben a Főigazgatóság munkatársainak legalább 10 %-a vett részt korrupcióelleni fellépéssel, etikus működéssel, vagy integritással kapcsolatos képzésen. | X |  |

1. **Kockázatok elemzése és kezelése:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál működik – a belső ellenőrzési feladatokon túl – olyan írásban is rögzített integrált kockázatkezelési rendszer, amelynek keretében sor kerül a kockázatok rendszerszerű elemzésére, az elemzés eredményeinek értékelésére, és az eredmények alapján konkrét kockázatkezelési tevékenységre. | X |  |
| 2. | Minden egyes beazonosított kockázat vonatkozásában meghatározásra kerül a bekövetkezésének valószínűsége, a Főigazgatóságra gyakorolt hatása, az egyes kockázatokhoz rendelt értékek pedig rögzítésre kerülnek írásos vagy elektronikus formában is. | X |  |
| 3. | Biztosított az egyes kockázati tényező csökkentése érdekében hozott intézkedések megvalósításának nyomon követése, a beazonosított kockázatok év közben legalább egyszeri felülvizsgálata, valamint a kockázatkezelési folyamat minden egyes elemének (felmérés, elemzés, kezelés) legalább évenkénti teljes felülvizsgálata, a feltárt hiányosságok mielőbbi kijavítása, illetve a hatékonyabb feladatellátást biztosító módszerek és eszközök lehetőség szerinti bevezetése. | X |  |
| 4. | A különböző kockázatfelmérésekből, kockázatkezelési eljárásokról, javaslatokról, intézkedésekről egységes összefoglaló készül(t) a Főigazgató részére. | X |  |
| 5. | A Főigazgatóság év közben is értékeli a kockázatkezelési tervekben foglalt intézkedések végrehajtását | X |  |

1. **Belső ellenőrzés és kontrollmechanizmusok:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóságnál működik a funkcionálisan is független, a nemzetközi belső ellenőrzési standardok, illetve a magyarországi államháztartási belső ellenőrzési standardok előírásaival összhangban lévő belső ellenőrzés. | X |  |
| 2. | A Főigazgatóság rendelkezik rendszeres kockázatelemzéssel megalapozott éves ellenőrzési tervvel és stratégiai ellenőrzési tervvel. | X |  |
| 3. | A Főigazgatóságnál a teljes működést lefedően meghatározásra kerültek a folyamatok, kijelölésre kerültek a folyamatgazdák és a Főigazgatóság rendelkezik a folyamatokhoz igazított naprakész, aktuális ellenőrzési nyomvonallal. | X |  |
| 4. | Biztosított, hogy az utalványozás, kötelezettségvállalás és ellenjegyzés feladatai közül ugyanaz a személy ne láthasson el egyszerre kettőt. | X |  |
| 5. | A Főigazgatóságnál érvényesül a folyamatba épített előzetes és utólagos vezetői ellenőrzési rendszer, értékelik és intézkedésekre kerül sor a hiányosságok kiküszöbölésére. | X |  |

1. **Etikus és átlátható működés:**

|  |  |  |  |
| --- | --- | --- | --- |
| Ssz. | Szöveges leírás | Igen / részben igen | Nem |
| 1. | A Főigazgatóság rendelkezik egy olyan, minden vezető és foglalkoztatott számára megismerhető etikai szabályzattal, amely pontosan körülhatárolja – többek között – az etikus magatartással és az integritással kapcsolatos elvárásokat. | X |  |
| 2. | A szervezet tagjai tisztában vannak azzal, hogy az integritás tanácsadóhoz fordulhatnak hivatásetikai kérdésekben. | X |  |
| 3. | Elérhetők a Főigazgatóság tagjai számára a feldolgozott hivatásetikai dilemmák vagy esettanulmányok. |  | X |
| 4. | A Főigazgatóság a közérdekű adatok vonatkozásában a közzétételi kötelezettségének eleget tesz. | X |  |
| 5. | A Főigazgatóság rendelkezik az érdekérvényesítők fogadására vonatkozó belső szabályzattal. | X |  |

1. **Az intézkedési terv egyes tételeinek és azok végrehajtásának részletes táblázatos bemutatása a jelentés mellékletét képezi.**

**Jelentem, a Főigazgatóságnál 2022. évben közvetlen integritási és korrupciós kockázat nem merült fel.**

**Kérem jelentésem elfogadását!**

**Előterjesztette: Jóváhagyom:**

**dr. Németh Andrea Láng István**

**integritás tanácsadó főigazgató**